નવસારી અને વિજલપોર નગરપાલિકાની પ્રિ-મોન્સુન કામગીરીની વરસાદના પાણીના ભરાવાએ પોલ ખુલલી પાડી દીધી હતી, તે ઉપરાંત વિજલપોર શઙેરના ગૌતમનગર,વિઠલમંદિર વિસ્તાર,ગુંદરડી ફળીયા વગેરે વિસ્તારમાં પાણી ભરાયા હતા, જયારે વિજલપોરમાં સૌથી બદતર પરિસ્થિતિ મારુતિનગરની થઈ હતી, આ વિસ્તારમાં પાણીના નિકાલની કોઇ વ્યવસ્થા નહોવાને કારણે બે ફુટ જેટલાં પાણી રસ્તા સહિત વિસ્તારમાં પાણી ભરાતા ગટરમાં થઇને લોકોના ઘરોમાં ટોયલેટમાંથી પાણી ફરી વળતાં લોકોને ભારે હાલાકીનો સામનો કરવો પડયો હતો, તેમજ વિજલપોર વિસ્તારમાં આવેલ ઉધોગનગર વિસ્તારમાં પણ પાણી ભરાયા હોય અનેક એકમો બંધ રહેવા પામતાં કામદારોની રોજી પર અસર થઈ હતી, મેઘરાજાની ધમાકેદાર બેટીંગને કારણે નવસારી અને આજુબાજુના વિસ્તારમાં પાણી ફરી વળ્યા હતા.